
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 973 


4 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ορισμός Προέδρου του Διοικητικού Συμβουλίου της 
Ελληνικά Χρηματιστήρια Α.Ε. Συμμετοχών 


(«ΕΧΑΕ»). 1 

Αύξηση Μετοχικού Κεφαλαίου της «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.»». 2 

Ορισμός εκπροσώπων του Υπουργείου Δικαιοσύνης 
στη Γενική Συνέλευση των μετόχων της εταιρείας 

«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 3 

Τροποποίηση του Κανονισμού Διεξαγωγής Παιχνιδιού 
Στοιχημάτων Προκαθορισμένης Απόδοσης - Απο¬ 
τελέσματα Αγώνων Καλαθοσφαίρισης. 4 

Τροποποίηση του Γενικού Κανονισμού Λειτουργίας 
Παιχνιδιών Στοιχημάτων Προκαθορισμένης Από¬ 
δοσης . 5 

Τροποποίηση του Κανονισμού Διεξαγωγής Παιχνιδιού 
Στοιχημάτων Προκαθορισμένης Απόδοσης - Απο¬ 
τελέσματα Αγώνων Ποδοσφαίρου. 6 

Έγκριση Κανονισμού Διεξαγωγής Παιχνιδιού Στοιχη¬ 
μάτων Προκαθορισμένης Απόδοσης - Αποτελέ¬ 
σματα Αθλητικών Γεγονότων». 7 


ΑΠΟΦΑΣΕΙ Σ 

Αριθ. 27595/Β. 1527 (1) 

Ορισμός Προέδρου του Διοικητικού Συμβουλίου της Ελ¬ 
ληνικά Χρηματιστήρια Α.Ε. Συμμετοχών («ΕΧΑΕ»). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Την περίπτωση δ της παραγράφου 4 του άρθρου 51 
του Ν. 2778/99 (ΦΕΚ295 Α). 

β. Του άρθρου 29 Ατού Ν. 1558/85 « Κυβέρνηση και Κυ¬ 
βερνητικά Όργανα» (ΦΕΚ ΑΊ37) το οποίο προστέθηκε με 
το άρθρο 27του Ν. 2081/92 (ΦΕΚΑ' 154). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 


Τροποποιούμε την με αριθμ. πρωτ. 4199/Β.313/ 
4.2.2000 (ΦΕΚ 148Β715.2.2000) απόφαση μας και διορί¬ 
ζουμε τον καθηγητή Παναγιώτη Αλεξάκη, ως μέλος του 
Διοικητικού Συμβουλίου της Ελληνικά Χρηματιστήρια 
Α.Ε. Συμμετοχών («ΕΧΑΕ») σύμφωνα με τις μεταβατικές 
διατάξεις του καταστατικού της εταιρείας, σε αντικατά¬ 
σταση του παραιτηθέντος Σπύρου Κουνιάκη που είχε διο- 
ρισθεί με την παραπάνω απόφαση. 

Στο Διοικητικό Συμβούλιο της ΕΧΑΕ ο Παναγιώτης Αλε- 
ξάκης αναλαμβάνει τη θέση του Προέδρου του Διοικητι¬ 
κού Συμβουλίου της εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Αριθ. 105125 (2) 

Αύξηση Μετοχικού Κεφαλαίου της «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.» 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 5 παρ. 7 εδάφιο γ’ του Ν. 
2408/96 (Α’ 104), όπως ισχύει. 

2. Τις διατάξεις του άρθρου 31 του Ν. 2664/98. 

3. Την πρόταση του Δ.Σ. της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.» όπως αυτή διατυπώθηκε στην υπ’ 
αριθμ. 80/26.7.2000 συνεδρίασή του. 

4. Την πράξη του Δ.Σ. του ΤΑ.Χ.ΔΙ.Κ. όπως αυτή διατυ¬ 
πώθηκε στην 909/2.8.2000 συνεδρίασή του, αποφασίζου¬ 
με: 

Την αύξηση του Μετοχικού Κεφαλαίου της «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.» κατά το ποσό των τεσσάρων δισε¬ 
κατομμυρίων εννιακοσίων εβδομήντα εκατομμυρίων 
(4.970.000.000) δραχμών, το οποίο θα καταβληθεί ανάλο¬ 
γα με το ρυθμό εισροής των χρημάτων από το Π.Δ.Ε. μέ¬ 
χρι την 31.12.2000. 

Μετά την ολοσχερή καταβολή του ποσού αυτού το Με¬ 
τοχικό Κεφάλαιο της εταιρείας ανέρχεται στο ποσό των 
πενήντα τριών δισεκατομμυρίων εκατόν πέντε εκατομμυ¬ 
ρίων (53.105.000.000) δραχμών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Αυγούστου 2000 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-Φ- 

Αριθ. 105121 ( 3 ) 

Ορισμός εκπροσώπων του Υπουργείου Δικαιοσύνης στη 
Γενική Συνέλευση των μετόχων της εταιρείας «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.» 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις της παρ. 7 του άρθρ. 5 του Ν. 2408/96 
όπως συμπληρώθηκε με τις διατάξεις του άρθρ. 31 παρ. 
3του Ν. 2664/98 (ΦΕΚ257Α'), αποφασίζουμε: 

Ορίζουμε εκπρόσωπό μας στη Γενική Συνέλευση των 
μετόχων της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
τη Χριστίνα Παναγουλέα, Ειδική Επιστήμονα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2000 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-Φ- 

Αριθ. 20914 (4) 

Τροποποίηση του Κανονισμού Διεξαγωγής Παιχνιδιού 
Στοιχημάτων Προκαθορισμένης Απόδοσης - Αποτελέ¬ 
σματα Αγώνων Καλαθοσφαίρισης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1) Του Α. Ν. 397/68 «Περί επανασυστάσεως της ΓΓΑκαι 
των αρμοδιοτήτων αυτής». 

2) Του Ν. 1558/85 «Κυβέρνηση και Κυβερνητικά Όργα¬ 
να». 

3) Της παρ. 1 του άρθρου 2του Ν. 2433/1996 «Ρυθμίσεις 
θεμάτων Ο.Π.Α.Π. και άλλες διατάξεις» (ΦΕΚτ. Α 180). 

4) Της παρ. 2 του άρθρου 11 του Π.Δ. 250/1997 «Διαχεί- 
ρ ιση, Οργάνωση, Λειτου ργία και Διάθεση των εσόδων το υ 
Δελτίου Στοιχημάτων Προκαθορισμένης ή μη απόδοσης» 
(ΦΕΚτ. Α 181). 

5) Της με αριθμό 20261/20.4.2000 κοινής απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

6) Του Άρθρου 29 Ατού Ν. 1558/1985 (τ. Α137), που συ¬ 
μπληρώθηκε με το άρθρο 27 του Ν. 2081/1992 (τ. Α 154) 
και το γεγονός ότι από την έκδοση της παρούσας απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού. 

7) Της Υπουργικής Απόφασης 506/11.1.2000 περί 
Εγκρίσεως Γενικού Κανονισμού Λειτουργίας «Παιχνιδιών 
Στοιχημάτων Προκαθορισμένης Απόδοσης». 

8) Της Υπουργικής Απόφασης 598/12.1.2000 περί 
Εγκρίσεως Κανονισμού Διεξαγωγής Παιχνιδιού Στοιχη¬ 
μάτων Προκαθορισμένης Απόδοσης «Αποτελέσματα 
Αγώνων Καλαθοσφαίρισης». 


9) Το υπ’ αριθμ. 7/24.7.2000 (2ο μέρος) πρακτικό του 
Δ.Σ. του ΟΠΑΠ, αποφασίζουμε: 

Την τροποποίηση του Κανονισμού Διεξαγωγής του Παι¬ 
χνιδιού Στοιχημάτων Προκαθορισμένης Απόδοσης «Απο¬ 
τελέσματα Αγώνων Καλαθοσφαίρισης» όπως παρακάτω: 

Άρθρο 1 

1. Η παράγραφος 5 του άρθρου 2 τροποποιείται ως 
εξής: 

Στο κεντρικό μηχανογραφικό σύστηματου ΟΠΑΠ κατα- 
χωρείται η ημερομηνία και ώρα διεξαγωγής του κάθε 
αγώνα. Ο απώτερος χρόνος στοιχηματισμού ορίζεται μέ¬ 
χρι δέκα (10) λεπτά της ώρας πριν από την ώρα έναρξης 
του πρώτου χρονικά διεξαγόμενου γεγονότος από το σύ¬ 
νολο των γεγονότων επιλογής του παίκτη. «Στήλες» που 
περιλαμβάνουν γεγονός, του οποίου η έναρξη έγινε πριν 
τον απώτερο χρόνο στοιχηματισμού, συμμετέχουν στον 
διαγωνισμό μόνον εφ’ όσον καταχωρήθηκαν πριν από την 
έναρξη του γεγονότος αυτού, ενώ όσες «στήλες» περι- 
λαμβάνουντο γεγονός αυτό και καταχωρήθηκαν μετά την 
έναρξή του δεν συμμετέχουν στον διαγωνισμό και η αξία 
τους επιστρέφεται στους παίκτες. Γιατο παιχνίδι στοιχη¬ 
μάτων «ΑΠΟΤΕΛΕΣΜΑΤΑ ΑΓΩΝΩΝ ΚΑΛΑΘΟΣΦΑΙΡΙΣΗΣ» 
ορίζεται ως απώτερος χρόνος ακύρωσης δελτίου τα πέ¬ 
ντε (5) λεπτά της ώρας από την επικύρωση του δελτίου. 

Η παρούσα τροποποιείται και συμπληρώνεται με όμοιο 
τρόπο και ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-Φ- 

Αριθ. 20915 (5) 

Τροποποίηση του Γενικού Κανονισμού Λειτουργίας Παι- 
χνιδιών Στοιχημάτων Προκαθορισμένης Απόδοσης». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Α.Ν. 397/68 «Περί επανασυστάσεως της ΓΓΑκαι 
των αρμοδιοτήτων αυτής». 

2. Του Ν. 1558 / 85 «Κυβέρνηση και Κυβερνητικά Όργα¬ 
να». 

3. Της παρ. 1 του άρθρου 2 του Ν. 2433 / 1996 «Ρυθμί¬ 
σεις θεμάτων Ο.Π.Α.Π. και άλλες διατάξεις» (ΦΕΚ τ. Α 
180). 

4. Της παρ. 2 του άρθρου 11 του Π.Δ. 250 /1997 «Δια¬ 
χείριση, Οργάνωση, Λειτουργία και Διάθεση των εσόδων 
του Δελτίου Στοιχημάτων Προκαθορισμένης ή μη απόδο¬ 
σης» (ΦΕΚτ. Α 181). 

5. Της με αριθμό 20261/20.4.2000 κοινής απόφασηςτου 
Πρωθυπουργού καιτου Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Γεώργιο 
Φλωρίδη». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

6. Του Άρθρου 29 Ατού Ν. 1558/1985 (τ. Α137), που συ¬ 
μπληρώθηκε με το άρθρο 27 του Ν. 2081/1992 (τ. Α 154) 
και το γεγονός ότι από την έκδοση της παρούσας απόφα¬ 
σης δεν προκαλείται δαπάνη σε βάρος του Κρατικού Π ρο- 
ϋπολογισμού. 

7. Της Υπουργικής Απόφασης 506/11.1.2000 περί 
Εγκρίσεως Γενικού Κανονισμού Λειτουργίας «Παιχνιδιών 
Στοιχημάτων Προκαθορισμένης Απόδοσης». 

8. Το υπ’ αριθμ. 7/24.7.2000 (2ο μέρος) πρακτικό του 
Δ.Σ. του ΟΠΑΠ, αποφασίζουμε: 

Την τροποποίηση του Γενικού Κανονισμού Λειτουργίας 
Στοιχημάτων Προκαθορισμένης Απόδοσης όπως παρα¬ 
κάτω: 

Άρθρο 1 

Γενικές διατάξεις 

1. Η παράγραφος 7 του άρθρου 1 τροποποιείται ως 
εξής: 

Δεν επιτρέπεται η χρησιμοποίηση ελληνικών αγώνων 
ποδοσφαίρου ή καλαθοσφαίρισης (μπάσκετ) ή οποιου- 
δήποτε άλλου αθλητικού ή μη γεγονότος που οργανώνε¬ 
ται από φορείς και φυσικά ή νομικά πρόσωπα που λει¬ 
τουργούν σύμφωνα με την Ελληνική Νομοθεσία στα προ¬ 
γράμματα των «Παιχνιδιών Στοιχημάτων Προκαθο¬ 
ρισμένης Απόδοσης».» 

Άρθρο 2 

1. Η Παράγραφος 2 του άρθρου 6 τροποποιείται ως 
εξής: 

Είναι δυνατή η ακύρωση μετά τον απώτερο χρόνο στοι- 
χηματισμού υπάτην προϋπόθεση, ότι δεν έχει παρέλθει ο 
απώτερος χρόνος ακύρωσης. 

2. Η παράγραφος 1 του άρθρου 9 τροποποιείται ως 
εξής: 

Η πληρωμή των κερδών που αντιστοιχούν σε «στήλες» 
που κερδίζουν σύμφωνα μετά οριζόμενα στο Άρθρο 7του 
παρόντος, πραγματοποιείται μόνο μετά την ολοκλήρωση 
όλων των επιλεγμένων από τον παίκτη γεγονότων και την 
πιστοποίηση της σχετικής καταχώρησήςτους στο κεντρι¬ 
κό μηχανογραφικό σύστηματου ΟΠΑΠ. Κατά την πληρω¬ 
μή κερδών παρακρατείται άμεσα από τον ΟΠΑΠ το ποσόν 
του φόρου που αναλογεί σε κάθε «στήλη», σύμφωνα με 
τον Νόμο. Το προς απόδοση χρηματικό ποσό για όλα τα 
επιλεγμένα από τον παίκτη γεγονότα στρογγυλοποιείται 
ανά δελτίο στην αμέσως κατωτέρα πεντάδα δραχμών. 

Η παρούσα τροποποιείται και συμπληρώνεται με όμοιο 
τρόπο και ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ. 20916 ( 6 ) 

Τροποποίηση του Κανονισμού Διεξαγωγής Παιχνιδιού 
Στοιχημάτων Προκαθορισμένης Απόδοσης - Αποτελέ¬ 
σματα Αγώνων Ποδοσφαίρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Α.Ν. 397 / 68 «Περί επανασυστάσεως της ΓΓΑ και 
των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργα¬ 
να». 

3. Τηςπαρ. 1 του άρθρου 2του Ν. 2433/1996 «Ρυθμίσεις 
θεμάτων Ο.Π.Α.Π. και άλλες διατάξεις» (ΦΕΚτ. Α 180). 

4. Της παρ. 2 του άρθρου 11 του Π.Δ. 250 /1997 «Δια¬ 
χείριση, Οργάνωση, Λειτουργία και Διάθεση των εσόδων 
του Δελτίου Στοιχημάτων Προκαθορισμένης ή μη απόδο¬ 
σης» (ΦΕΚτ. Α 181). 

5. Της με αριθμό 20261/20.4.2000 κοινής απόφασηςτου 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Γεώργιο 
Φλωρίδη». 

6. Του Άρθρου 29 Ατού Ν. 1558/1985 (τ. Α137), που συ¬ 
μπληρώθηκε με το άρθρο 27 του Ν. 2081/1992 (τ. Α 154) 
και το γεγονός ότι από την έκδοση της παρούσας απόφα¬ 
σης δεν προκαλείται δαπάνη σε βάροςτου Κρατικού Προ¬ 
ϋπολογισμού. 

7. Της Υπουργικής Απόφασης 506/11.1.2000 περί 
Εγκρίσεως Γ ενικού Κανονισμού Λειτουργίας «Παιχνιδιών 
Στοιχημάτων Προκαθορισμένης Απόδοσης». 

8. Της Υπουργικής Απόφασης 597/12.1.2000 περί 
Εγκρίσεως Κανονισμού Διεξαγωγής Παιχνιδιού Στοιχη¬ 
μάτων Προκαθορισμένης Απόδοσης «Αποτελέσματα 
Αγώνων Ποδοσφαίρου». 

9. Το υπ’ αριθμ. 7/24.7.2000 (2ο μέρος) πρακτικό του 
Δ.Σ. του ΟΠΑΠ, αποφασίζουμε: 

Την τροποποίηση του Κανονισμού Διεξαγωγής του Παι¬ 
χνιδιού Στοιχημάτων Προκαθορισμένης Απόδοσης «Απο¬ 
τελέσματα Αγώνων Ποδοσφαίρου» όπως παρακάτω: 

Άρθρο 1 

2. Η παράγραφος 5 του άρθρου 2 τροποποιείται ως 
εξής: 

Στο κεντρικό μηχανογραφικό σύστηματου ΟΠΑΠ κατα- 
χωρείται η ημερομηνία και ώρα διεξαγωγής του κάθε 
αγώνα. Ο απώτερος χρόνος στοιχηματισμού ορίζεται μέ¬ 
χρι δέκα (10) λεπτά της ώρας πριν απάτην ώρα έναρξης 
του πρώτου χρονικά διεξαγώμενου γεγονότος από το σύ¬ 
νολο των γεγονότων επιλογής του παίκτη. «Στήλες» που 
περιλαμβάνουν γεγονός, του οποίου η έναρξη έγινε πριν 
τον απώτερο χρόνο στοιχηματισμού, συμμετέχουν στον 
διαγωνισμό μόνον εφ’ όσον καταχωρήθηκαν πριν από την 
έναρξη του γεγονότος αυτού, ενώ όσες «στήλες» περι- 
λαμβάνουντο γεγονός αυτό και καταχωρήθηκαν μετά την 
έναρξή του δεν συμμετέχουν στο διαγωνισμό και η αξία 
τους επιστρέφεται στους παίκτες. Για το παιχνίδι στοιχή¬ 
ματος «ΑΠΟΤΕΛΕΣΜΑΤΑ ΑΓΩΝΩΝ ΠΟΔΟΣΦΑΙΡΟΥ» ορί¬ 
ζεται ως απώτερος χρόνος ακύρωσης δελτίου τα πέντε 
(5) λεπτά της ώρας από την επικύρωση του δελτίου. 

Η παρούσα τροποποιείται και συμπληρώνεται με όμοιο 
τρόπο και ισχύει από την δημοσίευσή της στην Εφημερί¬ 
δα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 20917 (7) 

Έγκριση Κανονισμού Διεξαγωγής Παιχνιδιού Στοιχημά¬ 
των Προκαθορισμένης Απόδοσης - Αποτελέσματα 
Αθλητικών Γ εγονότων». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1 .Του Α. Ν. 397 / 68 «Περί επανασυστάσεως της ΓΓΑ και 
των αρμοδιοτήτων αυτής. 

2. Του Ν. 1558 / 85 «Κυβέρνηση και Κυβερνητικά Όργα¬ 
να». 

3. Της παρ. 1 του άρθρου 2του Ν. 2433/1996 «Ρυθμίσεις 
θεμάτων Ο.Π.Α.Π. και άλλες διατάξεις» (ΦΕΚτ. Α 180). 

4. Της παρ. 2 του άρθρου 11 του Π.Δ. 250/1997 «Διαχεί¬ 
ριση, Οργάνωση, Λειτουργία και Διάθεση των εσόδων του 
Δελτίου Στοιχημάτων Προκαθορισμένης ή μη απόδοσης» 
(ΦΕΚτ. Α 181). 

5. Της με αριθμό 20261/20.4.2000 κοινής απόφασηςτου 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Γεώργιο 
Φλωρίδη». 

6. Του Άρθρου 29 Ατού Ν. 1558/1985 (τ. Α137), που συ¬ 
μπληρώθηκε με το άρθρο 27 του Ν. 2081 /1992 (τ. Α 154) 
και το γεγονός ότι από την έκδοση της παρούσας απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

7. Της Υπουργικής Απόφασης 506/11.1.2000 περί 
Εγκρίσεως Γενικού Κανονισμού Λειτουργίας «Παιχνιδιών 
Στοιχημάτων Προκαθορισμένης Απόδοσης». 

8. Το υπ’ αριθμ. 7/24.7.2000 (2ο μέρος) πρακτικό του 
Δ.Σ. του ΟΠΑΠ, αποφασίζουμε: 

Την έγκριση του Κανονισμού Διεξαγωγής του «Παιχνι¬ 
διού Στοιχημάτων Προκαθορισμένης Απόδοσης» «ΑΠΟ¬ 
ΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ» που ακολουθεί. 

ΚΑΝΟΝΙΣΜΟΣ ΔΙΕΞΑΓΩΓΗΣ 
ΠΑΙΧΝΙΔΙΟΥ ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ 
ΑΠΟΔΟΣΗΣ «ΑΠΟΤΕΛΕΣΜΑΤΑ ΑΘΛΗΤΙΚΩΝ 
ΓΕΓΟΝΟΤΩΝ» 

Άρθρο 1 

Γ ενικές διατάξεις 

Με τον παρόντα Κανονισμό εξειδικεύονται οι διατάξεις 
του Γ ενικού Κανονισμού Λειτουργίας «Παιχνιδιών Στοιχη¬ 
μάτων Προκαθορισμένης Απόδοσης» για το παιχνίδι στοι¬ 
χημάτων προκαθορισμένης απόδοσης «ΑΠΟΤΕΛΕΣΜΑ¬ 


ΤΑ ΑΘΛΗΤΙΚΩΝ ΓΕΓΟΝΟΤΩΝ», η λειτουργία του οποίου 
εμπίπτει στις Διατάξεις του Γενικού Κανονισμού Λειτουρ¬ 
γίας «Παιχνιδιών Στοιχημάτων Προκαθορισμένης Απόδο¬ 
σης». 

Άρθρο 2 

Διαγωνισμοί και Προγράμματα 

1. Τα «γεγονότα», στα οποία ο παίκτης στοιχηματίζει 
συμμετέχοντας στο παιχνίδι «ΑΠΟΤΕΛΕΣΜΑΤΑ ΑΘΛΗΤΙ¬ 
ΚΩΝ ΓΕΓΟΝΟΤΩΝ» αναφέρονται σε πιθανές εκβάσεις 
ολυμπιακών αθλημάτων ή τμημάτων αυτών, επίσημα ανα¬ 
γνωρισμένων από τη Διεθνή Ολυμπιακή επιτροπή, που πε¬ 
ριλαμβάνονται στο επίσημο πρόγραμμα των Ολυμπιακών 
Αγώνων και έχουν διεξαχθεί τουλάχιστον στις τρεις τε¬ 
λευταίες διοργανώσεις Ολυμπιακών Αγώνων, καθώς επί¬ 
σης και σε πιθανές εκβάσεις αγώνων των Παγκοσμίων 
Πρωταθλημάτων οδηγών και κατασκευαστών Φόρμουλα 
1, η φύση των οποίων προσφέρεται για την διεξαγωγή 
στοιχημάτων. Τα «γεγονότα» επιλέγονται κατά την κρίση 
του Ο. Π.Α. Π από εθνικές και διεθνείς διοργανώσεις σύμ¬ 
φωνα μετά αναφερόμενα στο άρθρο 1 παρ. 7του Γενικού 
Κανονισμού Λειτουργίας «Παιχνιδιών Στοιχημάτων Προ¬ 
καθορισμένης Απόδοσης». 

2. Το παιχνίδι «ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟ¬ 
ΝΟΤΩΝ» διεξάγεται σε διαγωνισμούς. Τα «γεγονότα», 
στα οποία μπορεί να στοιχηματίσει ο παίκτης σε κάθε δια¬ 
γωνισμό, καθώς και η διάρκεια στοιχηματισμού αναγρά¬ 
φονται στο «Έντυπο Προγράμματος». 

3. Κάθε αναγραφόμενο στο «Έντυπο Προγράμματος» 
«γεγονός» χαρακτηρίζεται από ένα μοναδικό τριψήφιο 
κωδικό αριθμό, ο οποίος και αποτελείτο «σημείο» επιλο¬ 
γής του παίκτη. Τα «γεγονότα» είναι ταξινομημένα σε ενό¬ 
τητες. 

4. Στο κεντρικό μηχανογραφικό σύστημα του Ο. Π.Α. Π. 
καταχωρείται η ημερομηνία και ώρα διεξαγωγής κάθε 
«γεγονότος», καθώς επίσης και κάθε ενότητας «γεγονό¬ 
των». Ο απώτερος χρόνος στοιχηματισμού ορίζεται μέχρι 
δέκα (10) λεπτά της ώρας πριν από την ώρα έναρξης του 
πρώτου χρονικά διεξαγόμενου «γεγονότος» από το σύνο¬ 
λο των «γεγονότων» επιλογής του παίκτη. «Στήλες» που 
περιλαμβάνουν «γεγονός» του οποίου η έναρξη έγινε 
'πριντον απώτερο χρόνο στοιχηματισμού, συμμετέχουν 
στον διαγωνισμό μόνον εφ’ όσον καταχωρήθηκαν πριν 
από την έναρξη . αυτού, ενώ όσες «στήλες» περιλαμβά¬ 
νουν «γεγονός» και καταχωρήθηκαν μετά την έναρξη του 
«γεγονότος», δεν συμμετέχουν στον διαγωνισμό και η 
αξία τους επιστρέφεται στους παίκτες. Για το παιχνίδι 
στοιχημάτων «ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟ¬ 
ΤΩΝ» ορίζεται ως απώτερος χρόνος ακύρωσης δελτίου 
τα πέντε (5) λεπτά της ώρας από την επικύρωση του δελ¬ 
τίου. 

Άρθρο 3 

Τ ρόπος Συμμετοχής 

1. Ο παίκτης μπορεί να επιλέξει τα «γεγονότα» σημειώ¬ 
νοντας τους αντίστοιχους κωδικούς αριθμούς. Η επιλογή 
των «γεγονότων» του παίκτη είναι δυνατόν να διέπεται 
από κανόνες σχετικά με τον συσχετισμό των ενοτήτων, 

στις οποίες αυτά περιλαμβάνονται. Οι κανόνες αναγρά¬ 
φονται στο «Έντυπο Προγράμματος» του διαγωνισμού, 
και δεν μπορεί να αντίκεινται στις κείμενες διατάξεις». 

2. Η «στήλη» του παιχνιδιού «ΑΠΟΤΕΛΕΣΜΑΤΑ ΑΘΛΗ¬ 
ΤΙΚΩΝ ΓΕΓΟΝΟΤΩΝ» δύναται να περιλαμβάνει από ένα 
(1) έως δέκα (10) «γεγονότα». 

3. Τα συστήματα του παιχνιδιού «ΑΠΟΤΕΛΕΣΜΑΤΑ 
ΑΘΛΗΤΙΚΩΝ ΓΕΓΟΝΟΤΩΝ» φέρουν τις ενδείξεις «1», «2», 
«3», «4», «5», «6», «7», «8», «9», «10», «ΟΛΑ». Οι ενδείξεις 
αυτές προσδιορίζουν το πλήθος των ζητουμένων «γεγο¬ 
νότων». Το πλήθος των στηλών που διαμορφώνονται βά¬ 
σει ενός συστήματος προκύπτει από τον συνδυασμό των 
επιλεγμένων «γεγονότων», τα οποία δεν μπορούν να 
υπερβαίνουν τα δέκα (10), ανά πλήθος ζητουμένων «γε¬ 
γονότων». Με το σύστημα «ΟΛΑ» επιτρέπεται ο σχηματι¬ 
σμός του συνόλου των στηλών που προκύπτουν από την 
χρήση όλων των προαναφερόμενων συστημάτων που εί¬ 
ναι δυνατόν να εφαρμοσθούν για το πλήθος των επιλεγ¬ 
μένων «γεγονότων». 

4. Παρέχεται στον παίκτη ο οποίος έχει αναπτύξει «στή¬ 
λες» με τη χρήση συστημάτων, η δυνατότητα να σημειώ¬ 
σει σταθερές επιλογές «γεγονότων» και, κατά τον τρόπο 
αυτό, να επιλέξει από το σύνολο των «στηλών» του συ¬ 
στήματος μόνον τις «στήλες» εκείνες οι οποίες περιλαμ¬ 
βάνουν τα «γεγονότα» σταθερής επιλογής. 

5. Ο παίκτης έχει τη δυνατότητα να συμπεριλάβει στη 
«στήλη» όχι περισσότερα του ενός «γεγονότος» από την 
ίδια ενότητα. 

6. Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 8% επί 
της τιμής της «στήλης» και παρακρατείται άμεσα από το 
αντίτιμο του «Δελτίου Στοιχήματος». Η αποζημίωση υπο¬ 
λογίζεται μόνο για τις στήλες εκείνες που συμμετέχουν 
στο διαγωνισμό. 

Άρθρο 4 
Αποτελέσματα 

1. Κάθε «γεγονός» επαληθεύεται λαμβάνοντας υπ’ όψιν 
τους Ειδικούς Όρους, όπως αυτοί αναφέρονται στο Άρ¬ 
θρο 5του παρόντος και στο «Έντυπο Προγράμματος», τα 
αποτελέσματα που ανακοινώνονται επίσημα με επιμέλεια 
του Ο. Π.Α. Π., καθώς και την έκβαση του «γεγονότος», 
όπως αυτή διαμορφώθηκε εντός του αγωνιστικού χώρου 
και σύμφωνα με τους οικείους κανονισμούς διεξαγωγής 
της διοργάνωσης, στα πλαίσια της οποίας λαμβάνει χώρα 
το «γεγονός». 

2. Σε περίπτωση επαλήθευσης περισσοτέρων των προ- 
βλεπομένων «γεγονότων», κατά την πληρωμή κέρδους 
στοιχήματος σύμφωνα με το Άρθρο 8 του Γενικού Κανο¬ 
νισμού Λειτουργίας «Παιχνιδιών Στοιχημάτων Προκαθο¬ 
ρισμένης Απόδοσης», οι αποδόσεις των επαληθευμένων 
«γεγονότων» διαμορφώνονται με βάση τα προβλεπόμενα 
στους Ειδικούς Όρους, όπως αυτοί αναφέρονται στο Άρ¬ 
θρο 5 του παρόντος. Σε κάθε περίπτωση ως ελάχιστη δυ¬ 
νατή τιμή πληρωτέας απόδοσης λαμβάνεται η μονάδα. 

3. Τα κερδίζοντα δελτία μπορεί να εξοφλούνται από τα 
πρακτορεία βάσει των διατάξεων του Γ ενικού Κανονι¬ 


σμού Λειτουργίας «Παιχνιδιών Στοιχημάτων Προκαθορι¬ 
σμένης Απόδοσης» σύμφωνα με τα τελικά επίσημα ανα- 
κοινωθέντα αποτελέσματα. Η πληρωμή του κέρδους 
«στήλης» πραγματοποιείται μετά την ολοκλήρωση όλων 
των επιλεγμένων από τον παίκτη «γεγονότων», ήτοι μετά 
την καταχώρηση στο κεντρικό μηχανογραφικό σύστημα 
τουΟ. Π.Α. Π. αποτελέσματος για όλα τα «γεγονότα» επι¬ 
λογής του παίκτη. Σε περίπτωση, κατά την οποία το δελ¬ 
τίο εμπεριέχει και «στήλες» που περιλαμβάνουν «γεγονό¬ 
τα» που δεν έχουν ολοκληρωθεί, η ανωτέρω πληρωμή 
πραγματοποιείται μόνο υπό την προϋπόθεση ότι, στο κε¬ 
ντρικό μηχανογραφικό σύστημα του Ο.Π.Α.Π. έχει ενερ¬ 
γοποιηθεί η δυνατότητα τμηματικής πληρωμής. 

4. «Γεγονότα», για τα οποία η επαλήθευση καθίσταται 
αδύνατη, σύμφωνα με τους Ειδικούς Όρους, όπως αυτοί 
αναφέρονται στο Άρθρο 5 του παρόντος, λαμβάνουν ως 
απόδοση τη μονάδα. Σε περίπτωση αδυναμίας επαλήθευ¬ 
σης «γεγονότος» ή «γεγονότων» «στήλης», η «στήλη» 
συμμετέχει στον διαγωνισμό με τα υπόλοιπα «γεγονότα» 
της, εφ’ όσον αυτά ικανοποιούν τους κανόνες συσχετι¬ 
σμού των ενοτήτων που τα περιλαμβάνουν. Σε αντίθετη 
περίπτωση η «στήλη» ακυρώνεται και η αξία της επιστρέ- 
φεται στους παίκτες μετά την ολοκλήρωση όλων των επι¬ 
λεγμένων από τον παίκτη «γεγονότων». Η αξία «στηλών» 
που αποτελούνται αποκλειστικά από «γεγονότα», τα 
οποία έλαβαν ως απόδοσή τους την μονάδα συνεπεία 
αδυναμίας επαλήθευσης, επιστρέφεται στους παίκτες. 

Άρθρο 5 
Ειδικοί Όροι 

Στο παρόν Άρθρο εξειδικεύονται οι όροι και οι προϋπο¬ 
θέσεις επαλήθευσης των «γεγονότων» για τις μορφές 
στοιχήματος του παιχνιδιού «ΑΠΟΤΕΛΕΣΜΑΤΑ ΑΘΛΗΤΙ¬ 
ΚΩΝ ΓΕΓΟΝΟΤΩΝ» που περιλαμβάνονται στα «Έντυπα 
Προγράμματος», τα οποία εκδίδονται και κυκλοφορούν 
στα πλαίσια αθλητικών διοργανώσεων για τα αθλήματα 
που αναφέρονται στην παράγραφο 1 του Άρθρου 2 του 
παρόντος Κανονισμού. 

1. Για τη μορφή στοιχήματος, όπου επαληθεύεται η επι¬ 
λογή του παίκτη για το τελικό αποτέλεσμα ποδοσφαιρι¬ 
κού αγώνα ισχύουν τα ακόλουθα: Ως τελικό αποτέλεσμα 
αγώνα λαμβάνεται το αποτέλεσμα που διαμορφώθηκε με 
τη λήξη της κανονικής διάρκειας του αγώνα, χωρίς να 
λαμβάνονται υπ’ όψιν πιθανές παρατάσεις ή διαδικασία 
των πέναλτυ. Σε περίπτωση ματαίωσης, αναβολής, δια¬ 
κοπής του αγώνα πριν την λήξη της κανονικής διάρκειας, 
αλλαγής ή αντιστροφής της έδρας μίας εκ των δύο ομά¬ 
δων ή αλλαγής αντιπάλου μετά την δημοσίευση του 
«Εντύπου Προγράμματος», οποιοδήποτε γεγονός επιλο¬ 
γής του παίκτη για το τελικό αποτέλεσμα του συγκεκρι¬ 
μένου αγώνα λαμβάνει ως απόδοση τη μονάδα. 

2. Γιατη μορφή στοιχήματος, όπου επαληθεύεται η επι¬ 
λογή του παίκτη για το αποτέλεσμα ημιχρόνου σε συν¬ 
δυασμό με το τελικό αποτέλεσμα του ποδοσφαιρικού 
αγώνα ισχύουν τα ακόλουθα: Ως αποτέλεσμα ημιχρόνου 
λαμβάνεται το αποτέλεσμα που διαμορφώθηκε με τη λή¬ 
ξη του 1 ου ημιχρόνου. Ως τελικό αποτέλεσμα αγώνα λαμ- 
βάνεται το αποτέλεσμα που διαμορφώθηκε με τη λήξη 
της κανονικής διάρκειας του αγώνα, χωρίς να λαμβάνο- 

νται υπ’ όψιν πιθανές παρατάσεις ή διαδικασία των πέ- 
ναλτυ. Σε περίπτωση ματαίωσης, αναβολής, διακοπής 
του αγώνα πριν τη λήξη της κανονικής διάρκειας, αλλα¬ 
γής ή αντιστροφής της έδρας μίας εκ των δύο ομάδων ή 
αλλαγής αντιπάλου μετά τη δημοσίευση του «Εντύπου 
Προγράμματος», οποιοδήποτε γεγονός επιλογής του 
παίκτη για το αποτέλεσμα ημιχρόνου σε συνδυασμό με το 
τελικό αποτέλεσμα του συγκεκριμένου αγώνα λαμβάνει 
ως απόδοση τη μονάδα. 

3. Γιατη μορφή στοιχήματος, όπου επαληθεύεται η επι¬ 
λογή του παίκτη για το ακριβές αποτέλεσμα ποδοσφαιρι¬ 
κού αγώνα ισχύουν τα ακόλουθα: Ως ακριβές αποτέλε¬ 
σμα αγώνα λαμβάνεται το ακριβές αποτέλεσμα σε τέρμα¬ 
τα που διαμορφώθηκε με τη λήξη της κανονικής 
διάρκειας του αγώνα, χωρίς να λαμβάνονται υπ’ όψιν πι¬ 
θανές παρατάσεις ή διαδικασία των πέναλτυ. Σε περί¬ 
πτωση ματαίωσης, αναβολής, διακοπής του αγώνα πριν 
τη λήξη της κανονικής διάρκειας, αλλαγής ή αντιστροφής 
της έδρας μίας έκτων δύο ομάδων ή αλλαγής αντιπάλου 
μετάτη δημοσίευση του «Εντύπου Προγράμματος», οποι- 
οδήποτε γεγονός επιλογής του παίκτη για το ακριβές 
αποτέλεσμα του εν λόγω αγώνα λαμβάνει ως απόδοση 
την μονάδα. 

4. Γ ιατη μορφή στοιχήματος, όπου επαληθεύεται η επι¬ 
λογή του παίκτη για τους συμμετέχοντες σε συγκεκριμέ¬ 
νη φάση ποδοσφαιρικής διοργάνωσης ισχύουν τα ακό¬ 
λουθα: Η πρόκριση των συμμετεχόντων στην εν λόγω φά¬ 
ση της διοργάνωσης πραγματοποιείται σύμφωνα με τους 
κανονισμούς διεξαγωγής της διοργάνωσης και τα αποτε¬ 
λέσματα, όπως αυτά διαμορφώθηκαν εντός του αγωνι¬ 
στικού χώρου, συμπεριλαμβανομένων πιθανών παρατά¬ 
σεων καθώς και ενδεχόμενης διαδικασίας των πέναλτυ. 
Στοιχήματα που έγιναν αποδεκτά σε ομάδα που για οποι- 
ονδήποτε λόγο αποκλείσθηκε ή αποχώρησε ή δεν συμμε¬ 
τείχε στη διοργάνωση δεν επαληθεύονται. Σε περίπτωση 
διακοπής της διοργάνωσης οποιοδήποτε γεγονός επιλο¬ 
γής του παίκτη για τους συμμετέχοντες στη συγκεκριμέ¬ 
νη φάση της διοργάνωσης λαμβάνει ως απόδοση την μο¬ 
νάδα. 

5. Γ ιατη μορφή στοιχήματος, όπου επαληθεύεται η επι¬ 
λογή του παίκτη για το νικητή της ποδοσφαιρικής διορ¬ 
γάνωσης ή μέρους αυτής ισχύουν τα ακόλουθα: 

Ο καθορισμός του νικητή της διοργάνωσης ή μέρους 
αυτής πραγματοποιείται σύμφωνα με τους κανονισμούς 
διεξαγωγής της εκάστοτε διοργανώτριας αρχής ανεξαρ¬ 
τήτως του συστήματος διεξαγωγής, όπως ενδεικτικά αλ¬ 
λά όχι περιοριστικά αναφέρονται βαθμολογία, τελικός 
(συμπεριλαμβανομένων των πιθανών παρατάσεων, κα¬ 
θώς καιτηςδιαδικασίαςτωνπέναλτυ), «πλέιοφς», αγώνες 
κατάταξης («μπαράζ»), κλήρωση. Στοιχήματα που έγιναν 
αποδεκτά σε ομάδα που για οποιονδήποτε λόγο αποκλεί¬ 
σθηκε ή αποχώρησε ή δεν συμμετείχε στη διοργάνωση 
δεν επαληθεύονται. Σε περίπτωση οριστικής διακοπής 
της διοργάνωσης οποιοδήποτε γεγονός επιλογής του 
παίκτη για τον νικητή της διοργάνωσης λαμβάνει ως από¬ 
δοση τη μονάδα. 

6. Γ ιατη μορφή στοιχήματος, όπου επαληθεύεται η επι¬ 
λογή του παίκτη για τον ποδοσφαιριστή, ο οποίος θαεπι- 
τύχειτο πρώτο τέρμα σε αγώνα ισχύουντα ακόλουθα: Ως 


πρώτο τέρμα που σημειώθηκε σε αγώνα νοείται το τέρμα 
που σημειώθηκε στην κανονική διάρκεια του αγώνα, χω¬ 
ρίς να λαμβάνονται υπ’ όψιν πιθανές παρατάσεις ή διαδι¬ 
κασία των πέναλτυ. Οποιοδήποτε γεγονός επιλογής του 
παίκτη για τον ποδοσφαιριστή, ο οποίος θα επιτύχει το 
πρώτο τ'ρρμα αγώνα, που αφορά σε ποδοσφαιριστή, ο 
οποίος δεν έλαβε μέρος στο συγκεκριμένο αγώνα ή αντι¬ 
κατέστησε άλλον ποδοσφαιριστή μετά την επίτευξη του 
πρώτου τέρματος λαμβάνει ως απόδοση τη μονάδα. Σε 
περίπτωση διακοπής αγώνα πριν τη λήξη της κανονικής 
διάρκειας, αλλά μετά την επίτευξη του πρώτου τέρματος 
στήλες που περιλαμβάνουν γεγονότα για τον ποδοσφαι¬ 
ριστή, οοποίοςθαεπιτύχειτο πρώτο τέρμα, συμμετέχουν 
στο στοίχημα. Σε περίπτωση διακοπής αγώνα πριν τη λή¬ 
ξη της κανονικής διάρκειας, χωρίς εν τω μεταξύ να επι¬ 
τευχθεί τέρμα, οποιοδήποτε γεγονός επιλογής του παί¬ 
κτη για τον ποδοσφαιριστή, ο οποίος θα επιτύχει το πρώ¬ 
το τέρμα αγώνα, λαμβάνει ως απόδοση τη μονάδα. Σε 
περίπτωση ματαίωσης, αναβολής, αλλαγής ή αντιστρο¬ 
φής της έδρας μίας εκ των δύο ομάδων ή αλλαγής αντι¬ 
πάλου μετά τη δημοσίευση του «Εντύπου Προγράμμα¬ 
τος», οποιοδήποτε γεγονός επιλογής του παίκτη για τον 
ποδοσφαιριστή, ο οποίος θα επιτύχει το πρώτο τέρμα του 
εν λόγω αγώνα λαμβάνει ως απόδοση την μονάδα. 

Εάν το πρώτο τέρμα σημειώθηκε με «αυτογκόλ», τότε 
αυτό δεν λαμβάνεται υπ’ όψιν στον καθορισμό του ποδο¬ 
σφαιριστή, ο οποίος θα επιτύχει το πρώτο τέρμα, εκτός 
εάν προσφέρεται απόδοση για την περίπτωση το πρώτο 
τέρμα να είναι «αυτογκόλ». Σε περίπτωση αμφισβήτησης 
σχετικά με το ποιος ποδοσφαιριστής σημείωσε το πρώτο 
τέρμα, καθώς και σε περίπτωση αμφισβήτησης σχετικά 
με το εάν το πρώτο τέρμα ήταν «αυτογκόλ», τότε για τον 
καθορισμό του ποδοσφαιριστή, ο οποίος θα επέτυχε το 
τέρμα αυτό, λαμβάνεται υπ’ όψιν η επίσημη απόφαση της 
διοργανώτριας αρχής. 

7. Γ ιατη μορφή στοιχήματος, όπου επαληθεύεται η επι¬ 
λογή του παίκτη για τον ποδοσφαιριστή που θα επιτύχει 
τα περισσότερα τέρματα της διοργάνωσης ισχύουν τα 
ακόλουθα: Ο καθορισμός του ποδοσφαιριστή που θα επι¬ 
τύχει τα περισσότερα τέρματα της διοργάνωσης πραγ¬ 
ματοποιείται σύμφωνα με τους κανονισμούς διεξαγωγής 
της και τα αποτελέσματα, όπως αυτά διαμορφώθηκαν 
εντός του αγωνιστικού χώρου κατά την κανονική εξέλιξη 
της διοργάνωσης, εκτός εάν άλλως αναφέρεται στο 
«Έντυπο Προγράμματος». Στοιχήματα που έγιναν αποδε¬ 
κτά σε ποδοσφαιριστή, ο οποίος δεν έλαβε μέρος στην 
διοργάνωση δεν επαληθεύονται. Στον καθορισμό του πο¬ 
δοσφαιριστή που θα επιτύχει τα περισσότερα τέρματα 
της διοργάνωσης, προσμετρώνται τα τέρματα που σημει¬ 
ώνονται κατά τη διάρκεια πιθανών παρατάσεων, ενώ δεν 
λαμβάνονται υπ’ όψιν τα τέρματα που σημειώνονται κατά 
τη διαδικασία των πέναλτι μετά από παράταση. Σε περί¬ 
πτωση διακοπής της διοργάνωσης οποιοδήποτε γεγονός 
επιλογής του παίκτη για τον ποδοσφαιριστή που θα επι¬ 
τύχει τα περισσότερα τέρματα της διοργάνωσης λαμβά¬ 
νει ως απόδοση τη μονάδα. Σε περίπτωση που περισσό¬ 
τεροι του ενός ποδοσφαιριστές σημειώσουν τον ίδιο 
αριθμό τερμάτων, δηλαδή, επαληθεύονται περισσότερα 
του ενός γεγονότα, τότε η απόδοση εκάστου διαιρείται 

δια του πλήθους των επαληθευμένων γεγονότων. Τέρμα¬ 
τα που σημειώθηκαν σε αγώνα που διεκόπη συνυπολογί¬ 
ζονται για τον καθορισμό του ποδοσφαιριστή που θα επι¬ 
τύχει τα περισσότερα τέρματα της διοργάνωσης, μόνο 
στην περίπτωση κατά την οποία ο αγώνας αυτός συνεχι- 
σθείτην ίδια ημέρα ή σε άλλη ημερομηνία απάτην αρχικά 
προγραμματισμένη ημερομηνία διεξαγωγής του, με 
διάρκεια ίση με τον υπολειπόμενο χρόνο από τη στιγμή 
της διακοπής. Στον καθορισμό του ποδοσφαιριστή που 
θα επιτύχει τα περισσότερα τέρματα της διοργάνωσης 
συνυπολογίζονται επίσης και τα τέρματα που σημειώθη¬ 
καν κατά τη διάρκεια της συνέχειας του προαναφερομέ- 
νου αγώνα. 

8. Γιατις μορφές στοιχήματος, όπου επαληθεύονται οι 
επιλογές του παίκτη σχετικές με τη σειρά κατάταξης 
αθλητή ή αθλητών ή ομάδας σε αγώνισμα ή αγωνίσματα 
της παρ.1 του άρθρου 2 ισχύουν τα ακόλουθα: Η επαλή¬ 
θευση πραγματοποιείται σύμφωνα με τη σειρά κατάτα¬ 
ξης που ισχύει κατά την τελετή απονομής των μεταλλίων 
ή, εάν για οποιονδήποτε λόγο η τελετή απονομής δεν 
πραγματοποιηθεί, την ανακοίνωση των επισήμων αποτε¬ 
λεσμάτων από τη διοργανώτρια αρχή. Σε περίπτωση, κα¬ 
τά την οποία περισσότεροι του ενός αθλητές ή ομάδες 
λάβουν την ίδια θέση στη σειρά κατάταξης, δηλαδή επα- 
ληθευθούν περισσότερα του ενός «γεγονότα» σχετικά με 
αυτή τη θέση στη σειρά κατάταξης, τότε η απόδοση ενός 
εκάστου επαληθευθέντος «γεγονότος» διαιρείται δια του 
πλήθουςτωνεπαληθευθέντων «γεγονότων». Μετάτηντε- 
λετή απονομής ή την ανακοίνωση των επίσημων αποτελε¬ 
σμάτων, δεν λαμβάνεται υπ’ όψιν καμμία αλλαγή αποτε¬ 
λέσματος που ενδεικτικά, αλλά όχι περιοριστικά, μπορεί 
να οφείλεται σε μηδενισμό αθλητή ή ομάδας, αφαίρεση 
μεταλλίου από αθλητή ή ομάδα που εκ των υστέρων ανα- 
τρέπειτη σειρά κατάταξης. Σε περίπτωση, κατά την οποία 
έχουν γίνει αποδεκτά στοιχήματα για αθλητή ή αθλητές ή 
ομάδες που αποσυρθούν ή για οποιονδήποτε λόγο τελικά 


δεν αγωνιστούν, τότε τα στοιχήματα αυτά θεωρούνται ως 
μη επαληθευθέντα, εκτός εάν άλλως αναφέρεται στο 
«Έντυπο Προγράμματος». Σε περίπτωση ματαίωσης, 
αναβολής ή διακοπής και μη ολοκλήρωσης εντός 36 
ωρών, εκτός εάν άλλως αναφέρεται στο «Έντυπο Προ¬ 
γράμματος», του αγωνίσματος ή των αγωνισμάτων, οποι- 
οδήποτε «γεγονός» επιλογής του παίκτη, σχετικό με τη 
σειρά κατάταξης αθλητή ή αθλητών ή ομάδας στο εν λό¬ 
γω αγώνισμα ή αγωνίσματα, λαμβάνει ως απόδοση τη μο¬ 
νάδα. 

9. Γιατη μορφή στοιχήματος, όπου επαληθεύεται η επι¬ 
λογή του παίκτη είτε για το συνολικό αριθμό μεταλλίων ή 
το σύνολο βαθμών, όπως αυτοί απονέμονται από τη διορ- 
γανώτρια αρχή, είτε για το σύνολο μεταλλίων ορισμένης 
κατηγορίας που θα συγκεντρώσει αθλητής ή αθλητές ή 
ομάδα σε αγώνισμα ή αγωνίσματα ή σε όλη τη διοργάνω¬ 
ση ισχύουν τα ακόλουθα: Σε περίπτωση διακοπής της 
διοργάνωσης, η επαλήθευση στοιχημάτων που αναφέρο- 
νται σε αγωνίσματα που δεν ολοκληρώθηκαν λόγω της 
διακοπής, καθίσταται αδύνατη, οπότε οποιοδήποτε σχε¬ 
τικό «γεγονός» επιλογής του παίκτη λαμβάνει ως απόδο¬ 
ση τη μονάδα. Ο αριθμός μεταλλίων, με βάση τον οποίο 
επαληθεύεται αυτή η μορφή στοιχήματος, είναι ο συνολι¬ 
κός αριθμός των μεταλλίων που απονέμονται. 

Άρθρο 6 

Όλες οι διατάξεις του παρόντος Κανονισμού τροποποι¬ 
ούνται και συμπληρώνονται με όμοιο τρόπο και ισχύουν 
από τη δημοσίευσή τους στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.β Ι.ςτ 
Θ-ΓΠ3Μ: \Λ/θΐ3ΐη35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713- 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Γιατα ΦΕΚ από 8 σελίδες και πάνω ητιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Γιατα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

300.000 » 

15.000 » 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 » 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































